Oficialusis leidinys L 007 , 13/01/2004 p. 0047 - 0050



Komisijos sprendimas 2004 m. sausio 6 d. iš dalies keičiantis Sprendimą 2003/828/EB dėl vakcinuotų gyvūnų judėjimo iš apsaugos zonų (pranešta dokumentu C(2003) 5306) (tekstas svarbus EEE) (2004/34/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus [1], ypač į jos 9 straipsnio 1 dalies c punktą, kadangi: (1) Komisijos sprendimas 2003/828/EB [2] dėl apsaugos ir priežiūros zonų, susijusių su mėlynojo liežuvio liga, taikomas gyvūnų judėjimui iš ir į tas zonas ir panaikinantis Sprendimą 2003/218/EB [3], buvo priimtas, atsižvelgiant į užkrėstose zonose vyraujančią padėtį dėl mėlynojo liežuvio ligos. Tuo sprendimu atskiriamos apsaugos ir priežiūros zonos, atitinkančios specifinę epidemiologinę padėtį ir nustatomos sąlygos, pagal kurias daromos gyvūnų judėjimo iš ir į tas zonas išimtys. (2) 2003 m. spalio 26–29 dienomis Office International des Epizooties (OIE — Pasaulio gyvūnų sveikatos organizacija) suorganizavo Mėlynojo liežuvio ligos simpoziumą. Viena iš šiame simpoziume padarytų išvadų — gyvūnai gali judėti iš užkrėstos zonos į neužkrėstą zoną nekeldami rizikos paskleisti virusą, jeigu jie mažiausiai prieš mėnesį iki judėjimo buvo vakcinuoti ir jeigu naudota vakcina apima visus kilmės regione esančius serotipus. (3) Atsižvelgiant į šią išvadą, Sprendime 2003/828/EB pateiktos vakcinuotų gyvūnų judėjimo sąlygos turėtų būti iš dalies keičiamos tam, kad toks judėjimas būtų leidžiamas nereikalaujant, kad kilmės regione viruso plitimas būtų nutrauktas ar paskirties regione pernešančių ligos sukėlėjus vabzdžių aktyvumas būtų sustabdytas. Vis dėlto, kaip atsargumo priemonė tai bus taikoma tiktai judėjimui šalies viduje iš vietų, kur vakcinacija buvo atlikta pagal konkrečios valstybės narės kompetentingos institucijos patvirtintą programą. (4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 2003/828/EB 3 straipsnio 2 dalis pakeičiama taip: "2) Prancūzijos, Italijos ir Ispanijos kompetentingos institucijos taip pat gali taikyti išvežimo draudimo išimtį išvežimui šalies viduje, kaip numatyta šio straipsnio 1 dalyje: a) zonose, kuriose buvo atlikta vakcinacija pagal atitinkamos valstybės narės kompetentingos institucijos patvirtintą programą, kaip nurodyta I priede, jeigu gyvūnai buvo vakcinuoti nuo serotipo(-ų), plintančio(-ių) atitinkamoje epidemiologinėje kilmės zonoje ne mažiau kaip prieš 30 dienų ir ne daugiau kaip prieš metus iki išvežimo dienos. b) zonose, kuriose vakcinacija nebuvo atlikta pagal atitinkamos valstybės narės kompetentingos institucijos patvirtintą programą, kaip nurodyta I priede, jeigu gyvūnai buvo vakcinuoti pagal a punkto reikalavimus ir jeigu: i) pagal priežiūros programą atitinkamoje epidemiologinėje kilmės zonoje nustatoma, kad mėlynojo liežuvio virusas neplinta ilgiau kaip 60 dienų iki išvežimo dienos, arba ii) pagal užkrato pernešėjo priežiūros programą atitinkamoje epidemiologinėje paskirties zonoje nustatoma, kad suaugusių Culicoides vabzdžių aktyvumo laikotarpis baigėsi." 2 straipsnis Sprendimo 2003/828/EB I priedas pakeičiamas šio sprendimo priede išdėstytu tekstu. 3 straipsnis Šis sprendimas taikomas nuo 2004 m. vasario 2 d. 4 straipsnis Šis sprendimas skirtas valstybėms narėms. Priimta Briuselyje, 2004 m. sausio 6 d. Komisijos vardu David Byrne Komisijos narys [1] OL L 327, 2000 12 22, p. 74. [2] OL L 311, 2003 11 27, p. 41. [3] OL L 82, 2003 3 29, p. 35. -------------------------------------------------- PRIEDAS " I PRIEDAS (Ribojimų taikymo zonos: geografinės teritorijos, kuriose valstybės narės įsteigia apsaugos ir priežiūros zonas) A zona (2 bei 9 serotipai ir mažiau paplitę 4 bei 16 serotipai) Teritorijos, kuriose taikomas 3 straipsnio 2 dalies a punktas Sicilija: | Ragusa, Enna | Molise: | Isernia, Campobasso | Abruzzo: | Chieti, visi municipalitetai, priklausantys vietiniam Avezzano-Sulmona sveikatos padaliniui. | Lazio: | Frosinone, Latina | Campania: | visi municipalitetai, priklausantys vietiniam Caserta I sveikatos padaliniui | Basilicata: | Matera ir Potenza (išskyrus visus municipalitetus, priklausančius vietiniam Venosa sveikatos padaliniui) | Teritorijos, kuriose netaikomas 3 straipsnio 2 dalies a punktas Sicilija: | Agrigento, Catania, Caltanissetta, Palermas, Messina, Siracusa e Trapani | Calabrija: | Catanzaro, Cosenza, Crotone, Reggio Calabria, Vibo Valentia | Basilicata: | Potenza (visus municipalitetai, priklausantys vietiniam Venosa sveikatos padaliniui) | Puglia: | Foggia, Baris, Lecce, Taranto, Brindisi | Campania: | Caserta, išskyrus visus municipalitetus, priklausančius vietiniams Caserta I sveikatos padaliniui), Benevento, Avellino, Neapolis, Salerno | B zona (2 serotipas) Teritorijos, kuriose taikomas 3 straipsnio 2 dalies a punktas Lazio: | Viterbo, Roma, Rieti (Ascrea, Belmonte (Sabina), Cantalupo (Sabina), Casaprota, Casperia, Castel di Tora, Castelnuovo di Farfa, Colle di Tora, Collevecchio, Concerviano, Configni, Contigliano, Cottanello, Fara in Sabina, Forano, Frasso, Abino, Greccio, Longone Sabino, Magliano Sabina, Mompeo, Montasola, Montebuono, Monteleone Sabino, Montenero Sabino, Monte San Giovanni (Sabina), Montopoli di Sabina, Orvinio, Poggio Catino, Poggio Mirteto, Poggio Moiano, Poggio Nativo, Poggio San Lorenzo, Pozzaglia Sabina, Rieti, Roccantica, Rocca Sinibalda, Salisano, Scandriglia, Selci, Stimigliano, Tarano, Toffia, Torricella (Sabina), Torri(Sabina), Vacone municipalitetai. | Toskana: | Massa Carrara, Piza, Grosseto, Livorno | Umbria: | Terni | Teritorijos, kuriose netaikomas 3 straipsnio 2 dalies a punktas Abruzzo: | L'Aquila, išskyrus visus municipalitetus, priklausančius vietiniam Avezzano-Sulmona sveikatos padaliniui | Lazio: | Rieti (Accumoli, Amatrice, Antrodoco, Borbona, Borgorose, Borgo Velino, Cantalice, Castel Sant'angelo, Cittaducale, Cittareale, Collalto Sabino, Collegiove, Colli sul Velino, Fiamignano, Labro, Leonessa, Marcetelli, Micigliano, Morro Reatino, Nespolo, Paganico, Pescorocchiano, Petrella, Salto, Poggio Bustone, Posta, Rivodutri, Turania, Varco Sabino municiplitetai). | Umbria: | Perudžija | Marche: | Ascoli Piceno, Macerata. | C zona (2 ir 4 serotipai) Teritorijos, kuriose taikomas 3 straipsnio 2 dalies a punktas Prancūzija: Pietų Korsika, Aukštutinė Korsika Ispanija: Balearų salos Teritorijos, kuriose netaikomas 3 straipsnio 2 dalies a punktas Italija: | | Sardinija: | Cagliari, Nuoro, Sassari, Oristano. | D zona Visa Graikijos teritorija, išskyrus E zonoje išvardytus prefektoratus. E zona Dodekanisi, Samos, Chios ir Lesvos prefektoratai. " --------------------------------------------------